**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

**Τηλ.:** 6974055854,  **fax:** 2674022211, **web site:** www.eakp.gr, **email:** **info@eakp.gr**

 **Μυτιλήνη 8 Ιουλίου 2020**

 **Προς: Προεδρείο Δ.Σ. Ε.Υ.Π.Σ. Περ/ρειας Βορείου Αιγαίου**

 **Κοιν/ση: Μέλη Ε.Υ.Π.Σ Περ/ρειας Βορείου Αιγαίου**

**Θέμα: « Προτάσεις θεμάτων για συζήτηση ως προ ημερήσιας διάταξης στο Δ.Σ. της Ένωσης που**

 **θα πραγματοποιηθεί στις 10/7/2020 »**

H Ενωτική Αγωνιστική Κίνηση Πυροσβεστών Βορείου Αιγαίου, υποβάλλει στο προεδρείο της Ένωσης τα παρακάτω θέματα για να συζητηθούν ως προ ημερήσιας διάταξης, στη συνεδρίαση του Διοικητικού Συμβουλίου, την Παρασκευή **10/7/2020**.

**1ο Θέμα:** Σύμφωνα με την Διαταγή του Αρχηγείου στις **24/6/2020** με **Αριθ. Πρωτ. 37019 οικ. Φ.105.9** και θέμα: **« Ρύθμιση θεμάτων »** με τις αντίστοιχες **ΣΧΕΤΙΚΕΣ: α. Η υπ’ αριθ. 20185 Φ.105.9/04-06-1999 Δ/γή ΑΠΣ β. Το άρθρο 24 του Π.Δ. 210/1992 (Α΄ 99). γ. Το άρθρο 6 του Ν. 4662/2020 (Α΄27).**

Η Ε.Α.Κ.Π. καλεί το Δ.Σ. της ένωσης να καταγγείλει την προσπάθεια αυτή και να απαιτήσει την κατάργηση κάθε σχετικής διάταξης για προληπτική επιφυλακή.

**2ο Θέμα:** Ο νέος κανονισμός μεταθέσεων ξεσπίτωσε ήδη εκατοντάδες συνάδελφους από όλη την Ελλάδα. Ακόμα και αυτοί που κατάφεραν να πάνε στον τόπο συμφερόντων τους το αργότερο σε έξι χρόνια θα αναγκαστούν να ξαναφύγουν, αφού σύμφωνα με το νέο κανονισμό μπορούν να καλύπτουν τα κενά που θα προκύπτουν με αποσπάσεις και μετακινήσεις. Καλούμε το Δ.Σ. της Ένωσης να απαιτήσει την κατάργηση των διατάξεων του νόμου **4662/2020**, επαναφορά του αμετάθετου και κάλυψη των κενών με κατά τόπους προσλήψεις όπως ίσχυε μέχρι το **2006**.

**3ο Θέμα:** Ελλειπής καθαριότητα στις υπηρεσίες και τα κλιμάκια. Ένα θέμα που συνεχώς αναδεικνύεται από την Ε.Α.Κ.Π. και σε τοπικό και σε πανελλαδικό επίπεδο, ωστόσο στην περιφέρειά μας παραμένει η ίδια κατάσταση. Οι υπηρεσίες καθαριότητας είτε να είναι ελλιπής, είτε ανύπαρκτες. Καλούμε το Δ.Σ. της Ένωσης να απαιτήσει την κάλυψη των αναγκών καθαριότητας με μόνιμο πολιτικό προσωπικό με πλήρη εργασιακά δικαιώματα.

Τέλος συνάδελφοι του προεδρείου επειδή για άλλη μια φορά προγραμματίσατε την διεξαγωγή του Διοικητικού Συμβουλίου χωρίς να απευθυνθείτε στους εκλεγμένους της Ε.Α.Κ.Π., ζητάμε την μετάθεση της για την ίδια ημέρα στις **20:00** ώστε να διευκολυνθούν τα μέλη μας και να μην επιβαρυνθεί η Ένωση με επιπλέον έξοδα διαμονής.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**